ฝังยาคุม แบบ3 ปีมาค่ะฝังมาได้ 2 วันแล้วปวดแขนมาก รู้สึกตัวร้อนไม่สบาย ถ้าจะกอนยาพาราได้ไหมค่ะ
สวัสดีค่ะ หากบริเวณที่ฝังยาคุมกำเนิดมีอาการปวดมาก รวมถึงผิวหนังมีการบวมแดง และตัวร้อน มีไข้ แนะนำควรกลับไปพบแพทย์ที่ทำการฝังยาคุม เพื่อประเมินว่าเกิดการติดเชื้อขึ้นหรือไม่ และพิจารณาทานยาปฏิชีวนะฆ่าเชื้อแต่หากไม่ได้มีอาการปวดบริเวณที่ฝังยาคุม แต่ปวดแบบปวดเมื่อยไปทั้งแขน และบริเวณที่ฝังยาคุม ไม่มีอาการบวมแดง ก็แสดงว่าแผลที่เกิดจากการฝังยาคุมไม่ได้เกิดจากการติดเชื้อ แต่อาจเกิดจากการเกร็งแขนขณะที่ทำการฝังยา หรือหากร่างกายมีไข้ ก็แสดงว่าอาจกำลังป่วยด้วยโรคอื่นๆ ก็ได้ เช่น ไข้หวัด เป็นต้น ซึ่งในเบื้องต้น หากรู้สึกปวดหรือมีไข้ ก็สามารถทานยาลดไข้ เช่น พาราเซตามอล ได้ โดยไม่ได้ไปมีผลต่อยาฝังคุมกำเนิดแต่อย่างใดค่ะ และหลังจากนี้ ก็ให้สังเกตอาการต่อไปว่าจะมีอาการอื่นๆ ปรากฏอีกหรือไม่สำหรับแผลที่ฝังยาคุม ควรงดการโดนน้ำอย่างน้อย 7 วัน หลีกเลี่ยงการใช้แขนข้างที่ฝังยาทำงานหนัก ยกของหนัก และงดการเล่นกีฬาและการออกกำลังกายไปก่อนประมาณ 1 สัปดาห์ เพื่อให้แผลหายสนิทก่อนค่ะ